KOMISIJOS REGLAMENTAS (EB) Nr. 963/2007
2007 m. rugpjūčio 14 d.
įgyvendinantis Tarybos reglamentą (EB, Euratomas) Nr. 58/97 dėl leidžiančių nukrypti nuostatų, kurias gali būti leidžiama taikyti verslo struktūros statistikos srityje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 20 d. Tarybos reglamentą (EB, Euratomas) Nr. 58/97 dėl verslo struktūros statistikos (1) ir ypač į jo 12 straipsnio x punktą,
kadangi:
(1)
Reglamentu (EB, Euratomas) Nr. 58/97 nustatyta bendra Bendrijos statistinių duomenų apie išlaidas aplinkos apsaugai ir apie pensijų fondų struktūrą, veiklos rūšis, veiklos rezultatus bei konkurencingumą rengimo sistema.
(2)
Reglamento (EB, Euratomas) Nr. 58/97 11 straipsnyje nustatyta, kad pereinamaisiais laikotarpiais gali būti leidžiama nukrypti nuo minėto reglamento priedų nuostatų. Pagal to reglamento 2 priedo 10 skirsnį ir 7 priedo 10 skirsnį nustatytus pereinamuosius laikotarpius galima pratęsti tam tikrų rodiklių atžvilgiu.
(3)
2003 m. rugsėjo 1 d. Komisijos reglamentu (EB) Nr. 1667/2003 (2) valstybėms narėms suteiktas pereinamojo laikotarpio leidžiančios nukrypti nuostatos dėl 2001-2004 ataskaitinių metų teikiant statistinius duomenis apie išlaidas aplinkos apsaugai ir dėl 2002-2004 ataskaitinių metų teikiant statistinius duomenis apie pensijų fondus.
(4)
Kai kurios valstybės narės paprašė leisti nukrypti nuo tam tikrų Reglamento (EB, Euratomas) Nr. 58/97 2 priedo nuostatų 2005-2008 ataskaitinių metų 21 12 0 ir 21 14 0 rodiklių atžvilgiu, kad būtų galima įdiegti reikalingas duomenų rinkimo sistemas arba pakeisti esamas sistemas taip, kad iki pereinamojo laikotarpio pabaigos būtų įvykdytos šio reglamento nuostatos.
(5)
Kelios valstybės narės paprašė leisti nukrypti nuo tam tikrų Reglamento (EB, Euratomas) Nr. 58/97 7 priedo nuostatų dėl pensijų fondų 2005-2007 ataskaitiniais metais, kad būtų galima įdiegti reikalingas duomenų rinkimo sistemas arba pakeisti esamas sistemas taip, kad iki pereinamojo laikotarpio pabaigos būtų įvykdytos šio reglamento nuostatos.
(6)
Būtų pagrįsta leisti taikyti šias leidžiančias nukrypti nuostatas, nes valstybių narių prašymai yra grindžiami teisėtu poreikiu ir toliau derinti jų duomenų rinkimo sistemas.
(7)
Šiame reglamente numatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
2005-2008 m. ataskaitiniu laikotarpiu Reglamento (EB, Euratomas) Nr. 58/97 2 priedo 4 skirsnio rodikliams 21 11 0 ir 21 14 0 galima taikyti leidžiančias nukrypti nuostatas, kaip nurodyta šio reglamento I priede.
2 straipsnis
2005-2007 m. ataskaitiniu laikotarpiu Reglamento (EB, Euratomas) Nr. 58/97 7 priedo 4 skirsnyje pateikto sąrašo rodikliams galima taikyti leidžiančias nukrypti nuostatas, kaip nurodyta šio reglamento II priede.
3 straipsnis
Šis reglamentas įsigalioja dvidešimtą dieną nuo jo paskelbimo Europos Sqjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. rugpjūčio 14 d.